**LĪGUMS NR. AND/5-28-5/2017/690**

**PAR ELEKTROENERĢIJAS IEGĀDI**

Alojā, 2017. gada 29. decembrī

**Alojas novada dome,**reģistrācijas Nr***.***90000060032,kuru, pamatojoties uz Alojas novada domes 2013. gada 25. septembra saistošajiem noteikumiem Nr.9 „Alojas novada pašvaldības nolikums” un likumu „Par pašvaldībām”, pārstāv ***domes*** priekšsēdētājs Valdis Bārda,turpmāk ***- Pasūtītājs,*** no vienas puses,un

**sabiedrība ar ierobežotu atbildību “INTER RAO Latvia”**, reģistrācijas Nr.40103268639, juridiskā adrese: Gustava Zemgala gatve 76, Rīga, LV-1039, tās rīkotājdirektora Pāvela Sosņicka personā, kurš rīkojas uz pilnvaras pamata, turpmāk – **Piegādātājs,** no otras puses,

kā arī abi kopā vai katrs atsevišķi, turpmāk tekstā saukti – **Puses** vai **Puse**, ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi – bez maldības, viltus un spaidiem, savstarpēji vienojoties, pamatojoties uz Alojas novada domes rīkotā atklāta konkursa „Elektroenerģijas iegāde” (iepirkuma identifikācijas Nr.AND/2017/22) rezultātiem un Piegādātāja iesniegto piedāvājumu, noslēdz **Līgumu** par sekojošo:

1. **LĪGUMA PRIEKŠMETS:**
   1. Saskaņā ar šī Līguma noteikumiem Piegādātājs pārdod un Pasūtītājs pērk elektroenerģiju Pasūtītāja elektroenerģiju patērējošo objektu vajadzībām, saskaņā ar Tehnisko specifikāciju (pielikums Nr.1.) par iepirkuma priekšmeta 1. daļu.
   2. Piegādātājs pārdod elektroenerģiju saskaņā ar Konkursa Nolikumā noteiktajām prasībām un piegādātāja iesniegto piedāvājumu šim iepirkumam.
   3. Pasūtītājs deleģē Piegādātāju Pasūtītāja vārdā norēķināties ar sistēmas operatoru par sistēmas pakalpojumiem, palīgpakalpojumiem un obligātā iepirkuma komponentēm.
2. **LĪGUMA TERMIŅŠ UN TĀ IZPILDES KĀRTĪBA:**
   1. Līgums stājas spēkā 2018. gada 1. janvārī un ir spēkā līdz 2022.gada 31.decembrim, ievērojot Līguma 2.2. punkta noteikumu.
   2. Lai Līgums būtu spēkā, ir nepieciešams spēkā esošs sistēmas pakalpojumu līgums starp Pasūtītāju un elektroenerģijas sistēmas operatoru, kura tīklam ir pieslēgtas Pasūtītāja elektroietaises.
3. **ELEKTROENERĢIJAS CENA UN NORĒĶINU KĀRTĪBA:**
   1. Cena, par kādu Piegādātājs pārdod un Pasūtītājs pērk elektroenerģiju, noteikta Līguma pielikumā Nr.2. – finanšu piedāvājums. Finanšu piedāvājumā norādītajā cenā ir ietvertas visas ar līguma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā Līguma izpildes laikā. Elektroenerģijas cena neietver obligātā iepirkuma komponentes un sistēmas pakalpojumu tarifus, ko Pasūtītājs apmaksā papildus saskaņā ar sistēmas pakalpojumu līguma un šī Līguma noteikumiem.
   2. Norēķini par elektroenerģiju notiek reizi mēnesī par Pasūtītāja faktiski patērēto elektroenerģijas apjomu atbilstoši komercuzskaites mēraparātu rādījumiem Pasūtītāja objektos. Komercuzskaites mēraparātu rādījumi līdz katra mēneša 3 (trešajam) datumam tiek paziņoti Piegādātājam portālā <http://www.e-st.lv/> .
   3. Piegādātājs izraksta un nosūta Pasūtītājam rēķinu par iepriekšējā mēnesī patērēto elektroenerģiju līdz kārtējā mēneša 10 (desmitajam) datumam pēc komercuzskaites mēraparāta rādījumu saņemšanas.
   4. Pasūtītājs rēķina apmaksu veic 20 (divdesmit) darba dienu laikā pēc tā saņemšanas.
   5. Rēķina saņemšanas veids: Piegādātājs nosūta rēķinu uz Pasūtītāja e – pasta adresi **ginta.kalnina@aloja.lv**. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e – pasta adresi.
4. **PUŠU SAVSTARPĒJĀS SAISTĪBAS UN ATBILDĪBA**
   1. Puses apņemas ievērot Elektroenerģijas tirgus likuma, Enerģētikas likuma, Ministru kabineta 2014. gada 21.janvāra noteikumu Nr. 50 „Elektroenerģijas tirdzniecības un lietošanas noteikumi” un citu Latvijas Republikā spēkā esošo normatīvo aktu prasības.
   2. ***Pasūtītāja pienākumi un tiesības:***
      1. Nekavējoties informēt Piegādātāju, ja līdz kārtējā mēneša 10. datumam nav saņemts rēķins par iepriekšējā mēnesī patērēto elektroenerģiju;
      2. Noslēgt Līgumu ar elektroenerģijas sistēmas operatoru par sistēmas pakalpojumiem visām Pasūtītāja elektroenerģiju patērējošo objektu elektroietaisēm.
      3. Pilnā apjomā apmaksāt Piegādātāja izrakstītos rēķinus 20 (divdesmit) darba dienu laikā pēc tā saņemšanas. Rēķins uzskatāms par saņemtu nākamajā darba dienā pēc tā nosūtīšanas uz Līguma 3.5. punktā norādīto e – pasta adresi. Rēķina apmaksas datums ir pilnas rēķinā norādītās maksājuma summas ieskaitīšanas diena Piegādātāja bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. Ja Pasūtītājam ir parāds par saņemto elektroenerģiju, tā kārtējā maksājuma summu ieskaita kā parāda (arī līgumsoda par kavēto maksājumu) atmaksu;
      4. 10 (desmit) dienu laikā rakstveidā informēt Piegādātāju par Pasūtītāja juridiskā statusa, nosaukuma, adreses u.c. rekvizītu maiņu, kā arī piederošo objektu, kuriem tiek piegādāta elektroenerģija, īpašuma vai lietošanas tiesību izmaiņām. Šāds rakstisks paziņojums pēc Piegādātāja akcepta kļūst par šī Līguma neatņemamu sastāvdaļu;
      5. Saņemt balansēšanas pakalpojumu normatīvajos aktos noteiktajā kārtībā;
      6. Saņemt no Piegādātāja normatīvajos aktos noteikto informāciju, kas saistīta ar elektroenerģijas pārdošanu Pasūtītājam.
   3. ***Piegādātāja pienākumi un tiesības:***
      1. Ja Piegādātājs līdz kārtējā mēneša 10 (desmitajam) datumam nav saņēmis komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
      2. Piegādāt elektroenerģiju par 15% vairāk, ja nepieciešams, pēc finanšu piedāvājumā noteiktā elektroenerģijas patērētā daudzuma.
   4. ***Pušu atbilstība:***
      1. Vainīgā Puse ir atbildīga otrai Pusei par tiešajiem zaudējumiem, kas vainīgās Puses vainas dēļ līguma neizpildes vai nepienācīgas izpildes gadījumā radušies otrai Pusei.
      2. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.
      3. Ja Piegādātājs līdz kārtējā mēneša 12. datumam nav saņēmis paziņojumu no Pasūtītāja par rēķina nesaņemšanu, tiek uzskatīts, ka Pasūtītājs savlaicīgi saņēmis rēķinu un viņam nav pretenziju pret rēķinā norādītajiem datiem.
      4. Par Līguma 3.4. punktā noteiktā maksājuma termiņa pārsniegšanu Pasūtītājs maksā Piegādātājam līgumsodu 0,1% (vienas desmitdaļas procenta) apmērā no laikā nesamaksātās summas par katru nokavēto kalendāro dienu, bet ne vairāk kā 10% (desmit procenti) no laikā nesamaksātās summas.
      5. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.
      6. Piegādātāja izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju).
5. **DOMSTARPĪBAS UN STRĪDI:**
   1. Visas pretenzijas un strīdus, kas var rasties Līguma izpildes laikā, Puses risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā.
6. **NEPĀRVARAMA VARA:**
   1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ.
   2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
   3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
   4. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus.
   5. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.
7. **LĪGUMA LAUŠANA:**
   1. Pasūtītājs ir tiesīgs vienpusēji atkāpties no Līguma, par to vismaz 21 (divdesmit vienu) dienu pirms attiecīgā mēneša beigām rakstiski brīdinot piegādātāju.
   2. Piegādātājs ir tiesīgs vienpusēji atkāpties no Līguma, par to rakstiski paziņojot Pasūtītājam, ja:
      1. Pasūtītājam nav spēkā vai spēku zaudējis līguma 2.2. punktā minētais sistēmas pakalpojumu Līgums;
      2. Ja Pasūtītājs nav apmaksājis vairāk kā vienu no Piegādātāja izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad Piegādātājs par to ir rakstiski brīdinājis Pasūtītāju.
   3. Izbeidzot Līgumu 7.1. vai 7.2. punktā noteiktajā gadījumā, Pasūtītājs apmaksā Piegādātāja iesniegtos rēķinus par patērēto elektroenerģiju līdz Līguma izbeigšanās brīdim.
8. **VISPĀRĒJIE NOTEIKUMI:**
   1. Līgums stājas spēkā ar 2018. gada 1. janvāri un ir spēkā 60 mēnešus vai līdz pilnīgai Līguma saistību izpildei.
   2. Līgums var tikt papildināts ar pielikumiem pēc Pušu rakstiskas savstarpējas vienošanās. Jebkurš Līguma pielikums ir tā neatņemama sastāvdaļa. Visi papildinājumi un grozījumi Līguma tekstā izdarāmi rakstiski un ir spēkā tikai pēc to abpusējas parakstīšanas.
   3. Neviena no Pusēm nav tiesīga bez otras Puses rakstiskas piekrišanas nodot kādu no šajā Līgumā paredzētajām saistībām vai tās izpildi trešajām personām, izņemot gadījumus, kad Puses saistības pārņem tās likumīgais tiesību pārņēmējs.
   4. Līgums un tā pielikumi uzrakstīti 2 (divos) eksemplāros uz 10 (desmit) lapām, no kuriem viens glabājas pie Pasūtītāja, bet otrs – pie Piegādātāja.
9. **PUŠU ADRESES UN REKVIZĪTI:**

|  |  |
| --- | --- |
| Pasūtītājs | Izpildītājs |
| **Alojas novada dome**  Reģ. Nr. 90000060032  Adrese: Jūras iela 13, Aloja,  Alojas novads, LV-4064  Banka: AS Swedbank  Konta Nr.: LV12HABA0551026085817  Bankas kods: HABALV22 | **SIA INTER RAO Latvia**  Reģ. Nr.: 40103268639  Adrese: Gustava Zemgala gatve 76,  Rīga, LV-1039  Banka: AS Swedbank  Konta Nr.: LV76HABA0551027448097  Bankas kods: HABALV22 |
| \_\_\_\_\_\_\_\_\_\_\_\_\_\_\_\_\_\_\_\_\_\_  **Valdis Bārda** | \_\_\_\_\_\_\_\_\_\_\_\_\_\_\_\_\_\_\_\_\_\_\_  **Pāvels Sosņickis** |